## Zápisnica

## z druhého riadneho zasadnutia Obecného zastupiteľstva Obce Slavec,

## konaného dňa 14.06.2018

## \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prítomní:**

**Poslanci** **OZ**: Ing. Štefan Vidinsky, Ladislav Vanyo, Eva Lőrinczová, Mária Tormová ,

**Neprítomný poslanec OZ:** Oto Hurák – ospravedlnený

**Starosta obce Slavec:** Gejza Ambrúš

**Ďalší prítomní:** Katarína Hubayová, hlavný kontrolór obce**,** Agnesa Genčiová, ekonómka OcÚ

**Verejnosť:** obyvateliaobce ( viď. príloha č. 1)

**PROGRAM :**

1. Otvorenie zasadnutia – starosta obce
2. Určenie overovateľov, zapisovateľa – starosta obce
3. Voľba návrhovej komisie – starosta obce
4. Kontrola plnenia uznesení – hlavný kontrolór
5. Komunitný plán sociálnych služieb obce Slavec na obdobie 2018- 2022 – odborný garant
6. Stanovisko hlavného kontrolóra k záverečnému účtu za rok 2017 – hlavný kontrolór
7. Schválenie Záverečného účtu za rok 2017 – ekonóm OcÚ
8. Rozpočtové opatrenia – 1. úprava rozpočtu na rok 2018 – ekonóm OcÚ
9. Schválenie plánu kontrolnej činnosti hlavného kontrolóra na II. polrok 2018 – hlavný kontrolór
10. Návrh VZN č. 02/2018 o verejnom poriadku – starosta obce
11. Návrh VZN č. 03/2018 o trhovom poriadku – starosta obce
12. Stanovisko likvidačnej komisie - predseda LK
13. Návrh na určenie rozsahu výkonu funkcie starostu Obce Slavec na nové volebné obdobie r. 2018 - 2022
14. Návrh na počet poslancov Obce Slavec na nové volebné obdobie r. 2018 – 2022
15. Autobusová zastávka v časti obce Vidová
16. Rôzne
17. Diskusia
18. Záver

**K bodu č. 1 : Otvorenie zasadnutia**

Rokovanie OZ otvoril Gejza Ambrúš starosta obce. Srdečne privítal všetkých prítomných. Následne informoval prítomných o počte prítomných poslancov na dnešnom zasadnutí OZ . Prítomní sú traja. Ospravedlnený poslanec Oto Hurák neprítomný z pracovných dôvodov. Ladislav Vanyo má 10 minútové meškanie. Prečítal program zasadnutia ( viď. príloha č. 2), ktoré bolo jednohlasne schválené.

Návrh na uznesenie :

**Uznesenie č. 12/2018**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

**s c h v a ľ u j e**

program rokovania.

**Hlasovanie:**

za: 3

proti : 0

zdržal sa: 0

neprítomní pri hlasovaní: 1

nehlasovali: 1

**K bodu č. 2 : Určenie overovateľov zápisnice a zapisovateľa**

Starosta obce navrhujezaoverovateľov zápisnice: Evu Lőrinczovú , Máriu Tormovú a za zapisovateľku : Timeu Ambrušovú.

Návrh na uznesenie:

**Uznesenie č. 13/2018:**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

**a)** **s c h v a ľ u j e :** Overovateľov zápisnice: Evu Lőrinczovú , Máriu Tormovú

**b) p o v e r u j e :** za zapisovateľku Timeu Ambrušovú

**Hlasovanie:**

za: 3

proti : 0

zdržal sa: 0

neprítomní pri hlasovaní: 1

nehlasovali: 1

**K bodu č. 3 : Voľba návrhovej komisie**

Starosta obce navrhuje schváliť návrhovú komisiu v zložení Eva Lőrinczová Ing. Štefan Vidinsky. Nikto nebol proti tomuto návrhu. OZ pristúpilo k hlasovaniu.

Návrh uznesenia:

**Uznesenie č. 14/2018**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

**s c h v a ľ u j e**

návrhovú komisiu v zložení: Eva Lőrinczová Ing. Štefan Vidinsky

**Hlasovanie:**

za: 3

proti : 0

zdržal sa: 0

neprítomní pri hlasovaní: 1

nehlasovali: 1

**K bodu č. 4 Kontrola plnenia uznesení**

Hlavný kontrolór obce Slavec Katarína Hubayová prečítala svoj záznam z vykonania kontroly plnenia uznesení OZ v Slavci . ( viď. príloha č. 3 )

Návrh na uznesenie:

**Uznesenie č. 15/2018:**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

**b e r i** e **n a v e d o m i e**

informáciu o plnení uznesení z predošlých zasadnutí.

**Hlasovanie:**

za: 4

proti : 0

zdržal sa: 0

neprítomní pri hlasovaní: 1

nehlasovali: 0

**K bodu č. 5 Komunitný plán sociálnych služieb obce Slavec na obdobie 2018-2022**

Odborný garant komunitného centra Eva Kováčová v tomto bode programu zasadnutia predložila OZ vypracovaný Komunitný plán sociálnych služieb ( ďalej len KPSS ) obce Slavec na obdobie 2018-2022. ( viď. príloha č. 4 ). Vypracovaný je na základe prieskumu t.j. náhodne vybrali pracovníci KC obce Slavec 30 respondentov rôznych vekových skupín z obyvateľstva obce Slavec a časti obce Vidová. Vo vyhodnocovacej fáze sa zistilo, že je žiadúca v obci opatrovateľská služba, bezbariérový prístup do obecného úradu. Komunitný plán po schválení OZ bude zverejnený na webovom sídle obce Slavec a zaslaný i pre Košický samosprávny kraj, odbor sociálnych služieb. Bezbariérový vstup do budovy OcÚ bude dostavaný v rámci projektu ,, Zníženie energetickej náročnosti obecného úradu Slavec -zatepľovanie budovy.

Návrh uznesenia :

**Uznesenie č. 16/2018**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

**s c h v a ľ u j e**

Komunitný plán sociálnych služieb obce Slavec na obdobie 2018-2022.

**Hlasovanie:**

za: 4

proti : 0

zdržal sa: 0

neprítomní pri hlasovaní: 1

nehlasovali: 0

**K bodu č. 6 Stanovisko hlavného kontrolóra k Záverečnému účtu za rok 2017**

Hlavná kontrolórka obce Slavec Katarína Hubayová predložila obecnému zastupiteľstvu obce Slavec svoje Stanovisko hlavného kontrolóra k Záverečnému účtu za rok 2017. ( viď. príloha č. 5 ) K 29.5.2018 riadna účtovná závierka Obce Slavec za rok 2017 a hospodárenie Obce Slavec za rok 2017 v súlade s § 9 ods. 4 zákona o obecnom zriadení a § 16 ods. 3 zákona o rozpočtových pravidlách územnej samosprávy zatiaľ nebola overená audítorom ( ale je už naplánovaná na 2.7.2018 ), to však nie je prekážkou pre schválenie Záverečného účtu Obce Slavec za rok 2017.

V zmysle § 16 ods. 10 zákona o rozpočtových pravidlách územnej samosprávy HK odporúča OZ uzatvoriť prerokovanie návrhu záverečného účtu Obce Slavec za rok 2017 s výrokom celoročné hospodárenie schvaľuje bez výhrad.

Návrh na uznesenie :

**Uznesenie č. 17/2018**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

**b e r i** e **n a v e d o m i e**

stanovisko hlavného kontrolóra obce Slavec k Záverečnému účtu za rok 2017.

**Hlasovanie:**

za: 4

proti : 0

zdržal sa: 0

neprítomní pri hlasovaní: 1

nehlasovali: 0

**K bodu č. 7 Schválenie Záverečného účtu za rok 2017**

Ekonómka obecného úradu p. Agnesa Genčiová predložila obecnému zastupiteľstvu obce Slavec vypracovaný Záverečný účet Obce Slavec a rozpočtové hospodárenie za rok 2017 ( viď. príloha č. 6 ) Návrh Záverečného účtu je zverejnený i na webovom sídle obce Slavec ako i na úradnej tabuli od 21.05.2018.

Návrhová komisia predkladá nasledovný návrh uznesenia :

**Uznesenie č. 18/2018**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

1. **s c h v a ľ u j e** Záverečný účet obce Slavec za rok 2017 a celoročné hospodárenie bez výhrad
2. **s c h v a ľ u j e** použitie prebytku rozpočtového hospodárenia na tvorbu rezervného fondu za rok 2017 vo výške 25.674,35 €
3. **s c h v a ľ u j e použitie rezervného fondu na rekonštrukciu obecného úradu ( Zníženie energetickej náročnosti budovy obecného úradu Slavec, spoluúčasť 5% ) vo výške 9.933,- € na kapitálové výdavky.**

**Hlasovanie:**

za: 4

proti : 0

zdržal sa: 0

neprítomní pri hlasovaní: 1

nehlasovali: 0

**K bodu č. 8 Rozpočtové opatrenie – 1. úprava rozpočtu na rok 2018**

Agnesa Genčiová , ekonómka obecného úradu obce Slavec predložila obecnému zastupiteľstvu obce Slavec návrh na 1. úpravu rozpočtu na rok 2018 ( viď. príloha č.7 ). Poslanec Ing. Štefan Vidinsky pripomenul, aby sa nezabudlo na úpravu rozpočtu a to: 550,- € spoluúčasť na Gastrofestival Vidová, autobusová zastávka Vidová a odmena pre poslanca vo výške 800,- €. Iné pripomienky k úprave rozpočtu neodzneli.

Návrhová komisia predkladá nasledovný návrh na uznesenie:

**Uznesenie č. 19/2018** :

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

**s c h v a ľ u j e**

1. úpravu rozpočtu na rok 2018**.**

**Hlasovanie:**

za: 4

proti : 0

zdržal sa: 0

neprítomní pri hlasovaní: 1

nehlasovali: 0

**K bodu č. 9 Schválenie plánu kontrolnej činnosti hlavného kontrolóra na II. polrok 2018**

Katarína Hubayová, hlavná kontrolórka obce Slavec prečítala svoj plán kontrolnej činnosti na II. polrok 2018, ktorú predkladá OZ na schválenie. ( viď. príloha č. 8 ) Zo strany poslancov neboli k plánu kontrolnej činnosti HK žiadne pripomienky.

Návrh na uznesenie:

**Uznesenie č. 20/2018:**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

**s c h v a ľ u j e**

plán kontrolnej činnosti hlavného kontrolóra obce Slavec na II. Polrok 2018.

**Hlasovanie:**

za: 4

proti : 0

zdržal sa: 0

neprítomní pri hlasovaní: 1

nehlasovali: 0

**K bodu č. 10 Návrh VZN č. 02/2018 o verejnom poriadku**

Starosta obce Slavec prečítal z časti Návrh Všeobecného záväzného nariadenia ( ďalej len VZN ) Obce Slavec č. 02/2018 o verejnom poriadku, ktorý bol vyvesený a zverejnený na úradnej tabuli ako i na webovej stránke obce Slavec. ( viď. príloha č. 9 ) Účelom tohto VZN je stanoviť pravidlá pre udržiavanie verejného poriadku a vytvoriť podmienky pre zabezpečovanie ochrany života , zdravia a majetku na území obce Slavec. Do dnešného dňa nik nepodal námietky , žiadne pripomienky k tomuto návrhu.

Návrh na uznesenie:

**Uznesenie č. 21/2018:**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

1. **sa uznáša** na VZN Obce Slavec č. 02/2018 o verejnom poriadku
2. **ruší** VZN o ochrane verejného poriadku o ktorom sa OZ v Slavci uznieslo dňa: 25.10.2012 uznesením č. 32/2012.

**Hlasovanie:**

za: 4

proti : 0

zdržal sa: 0

neprítomní pri hlasovaní: 1

nehlasovali: 0

**K bodu č. 11 Návrh VZN č. 03/2018 o trhovom poriadku a o podmienkach predaja výrobkov a poskytovania služieb na trhových miestach na území obce Slavec a časti obce Vidová**

Starosta obce Slavec prečítal z časti Návrh Všeobecného záväzného nariadenia ( ďalej len VZN ) Obce Slavec č. 03/2018 o trhovom poriadku a o podmienkach predaja výrobkov a poskytovania služieb na trhových miestach na území obce Slavec. Návrh VZN č. 03/ 2018 bol vyvesený a zverejnený na úradnej tabuli ako i na webovej stránke obce Slavec od 14.6. do 19.6.2018 . ( viď. príloha č.10) . Nikto nemal pripomienky ani námietky voči tomuto návrhu VZN č. 03/2018.

Návrh na uznesenie:

**Uznesenie č. 22/2018:**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

1. **sa uznáša** na VZN Obce Slavec č. 03/2018 o trhovom poriadku a o podmienkach predaja výrobkov a poskytovania služieb na trhových miestach na území obce Slavec a časti obce Vidová
2. **ruší** VZN č. 15/2008 o trhovom poriadku schválená OZ Slavec dňa 15.12.2008 uznesením č. 83/2008
3. **ruší** VZN č. 05/2008 o podmienkach predaja výrobkov a poskytovaní služieb na trhových miestach v Slavci a v časti obce Vidová schválené OZ Slavec uznesením č. 51/2008 písm. b) dňa: 30.7.2008

**Hlasovanie:**

za: 4

proti : 0

zdržal sa: 0

neprítomní pri hlasovaní: 1

nehlasovali: 0

**K bodu č. 12 Stanovisko likvidačnej komisie**

Nakoľko predseda likvidačnej komisie p. O. Hurák nemohol byť prítomný dnešného zasadnutia stanovisko likvidačnej komisie ( viď. príloha č. 11) prečítala p. Timea Ambrušová- samostatný odborný referent obecného úradu.

Návrh na uznesenie:

**Uznesenie č. 23/2018:**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

**s c h v a ľ u j e :**

vyradenie prebytočného a neupotrebiteľného majetku obce Slavec v celkovej hodnote 17.598,57 €.

**Hlasovanie:**

za: 4

proti : 0

zdržal sa: 0

neprítomní pri hlasovaní: 1

nehlasovali: 0

**K bodu č. 13 Návrh na určenie rozsahu výkonu funkcie starostu obce Slavec na nové volebné obdobie r. 2018-2022**

p. Timea Ambrušová - samostatný odborný referent obecného úradu prečítala návrh starostu ( viď. príloha č. 12) na určenie rozsahu výkonu funkcie starostu obce Slavec na nové volebné obdobie r. 2018 – 2022. OZ musí v súlade so zákonom § 11 ods. 4 písm. i) zák. č. 369/1990 Zb. o obecnom zriadení v z. n .p. určiť výkon funkcie starostu najneskôr 90 dní pred voľbami do 4.8.resp. do 11.8.2018 a to v rozsahu od 1 resp. v rozsahu 0,8 min 0,3.

Návrh na uznesenie:

**Uznesenie č. 24/2018:**

Obecné zastupiteľstvo Obce Slavec podľa § 11 ods. 4 písm. i) zákona č. 369/1990 Zb. o obecnom zriadení v z. n. p.

**u r č u j e**

výkon funkcie starostu Obce Slavec v novom volebnom období r. 2018 – 2022 v rozsahu 1, t .j. v plnom rozsahu.

**Hlasovanie:**

za: 4

proti : 0

zdržal sa: 0

neprítomní pri hlasovaní: 1

nehlasovali: 0

**K bodu č. 14 Návrh na počet poslancov Obce Slavec na nové volebné obdobie r. 2018-2022**

p. Timea Ambrušová - samostatný odborný referent obecného úradu prečítala v tomto bode programu návrh na počet poslancov Obce Slavec na nové volebné obdobie r. 2018-2022 vypracovaný HK Katarínou Hubayovou. ( viď. príloha č.13) ako aj návrh na počet volebných obvodov obce Slavec na nové volebné obdobie r. 2018-2022 ( viď. príloha č. 14) . OZ musí v súlade so zákonom § 11 ods. 3 zák. č. 369/1990 Zb. o obecnom zriadení v z. n .p. určiť pred voľbami počet poslancov na celé volebné obdobie. Počet poslancov sa určuje v závislosti od počtu obyvateľov a to podľa citovaného zákona písm. b)od 41 do 500 obyv. v rozpätí od 3 až 5 poslancov. Obec Slavec mala k 31.12.2017 460 obyvateľov .

Návrh na uznesenie:

**Uznesenie č. 25/2018:**

Obecné zastupiteľstvo Obce Slavec

1. podľa § 11 ods. 3 zákona č. 369/1990 Zb. o obecnom zriadení v z. n. p. **u r č u j e** počet poslancov a to **5** v novom volebnom období r. 2018-2022.
2. v súlade 166 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov v z. n. p. **u r č u j e** **1** volebný obvod pre voľby poslancov do obecného zastupiteľstva pre volebné obdobie r. 2018-2022.

**Hlasovanie:**

za: 4

proti : 0

zdržal sa: 0

neprítomní pri hlasovaní: 1

nehlasovali: 0

**K bodu č. 15 Autobusová zastávka v miestnej časti obce Vidová**

V tomto bode programu sa rokovalo o autobusovej zastávke vo Vidovej, ktorá spadá do nášho k. ú. obce a ktorá je zároveň majetkom obce Slavec. Bola odstránená a zneškodnená Obcou Plešivec ale zároveň i v r. 2017 nanovo postavená z projektu hodnoty 6000,- € ,ktorú Obec Plešivec dostala na prestavbu dvoch autobusových čakární ( pre obe Obce Plešivec- Slavec ) OZ obce Slavec dňa 30.6.2015 uznesením č. 33/2015 schválilo pre Obec Plešivec 1/3 spoluúčasť do toho projektu. ( viď. príloha č. 15 ) Poslanec Ing. Štefan Vidinsky však nesúhlasí s týmto rozhodnutím, podľa jeho názoru tento projekt na túto zrealizovanú stavbu autob. zastávok je zveličený, stavba nemá takú hodnotu a navrhuje vyžiadať stanovisko resp. vyúčtovanie o skutočných nákladoch na stavbu od Obecného úradu Plešivec. Starosta obce Slavec dal tento návrh medzi OZ obce Slavec odhlasovať. Nakoľko 1 bol za a 3 proti ostáva v platnosti naďalej uznesenie č. 33/2015 zo dňa 30.6.2015 a tým tento bod programu zatvoril.

**K bodu č. 16 Rôzne:**

a) Starosta obce Slavec v tomto bode programu navrhuje schváliť pre poslanca Ing. Štefana

Vidinskyho mimoriadnu finančnú odmenu a to vo výške 800,- €. Ing. Š. Vidinsky

vykonával svoju funkciu poslanca dva roky bez odmeny a to z dôvodu nástupu do

predčasného dôchodku.

Návrh na uznesenie:

**Uznesenie č. 26/2018:**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

**s c h v a ľ u j e :**

mimoriadnu finančnú odmenu pre Ing. Štefana Vidinskymu ( pre poslanca obecného zastupiteľstva obce Slavec ) vo výške 800,- € .

**Hlasovanie:**

za: 3

proti : 0

zdržal sa: 1

neprítomní pri hlasovaní: 1

nehlasovali: 0

b ) Dňa 13.06.2018 Obec Slavec zaevidovala na obecnom úrade žiadosť od Milana Tibenskyho. Informujem o tom starosta obce Slavec prítomných zasadnutia. Vybavovanie takýchto žiadosti spadá do kompetencie starostu a nie do kompetencie OZ ale pokladal to za vhodné o tom upovedomiť predsa širokú verejnosť. Ide o žiadosť o pomoc pri výkopových prácach pre obyvateľa s ZŤP. Na odvodnenie a odizolovanie rodinného domu č. 37 , ktorý pri stavbe obecného chodníka nebolo zo strany obce urobené ( viď. príloha č. 16) .Žiadosť bude kladne vybavená zo strany Obce. Podľa potreby dostane výpomoc na výkopové práce t.j. evidovaných UoZ prijatých na menšie obecné služby.

**K bodu č. 17 Diskusia:**

*p. Mária Vanyová* – most vo Vidovej je značne vymytá. Treba by ju dať opraviť.

*Starosta obce Slavec* – preverí či je to ozaj havarijný stav a  prekonzultuje to potom o ďalšom postupe so zástupcami Povodia Hrona. Havarijný stav vznikol i po daždi v,, Kútfej-patak“. Z návalu dažďovej vody nadvihla sa rapídne hladina potoka , voda premočila steny rodinného domu č. 14 u Zsóriovcom. Na záchranu bolo nutné steny rodinného domu zatarasiť a spevniť vrecami piesku. Podobný stav po daždi vznikol i vo Vidovej. Prívalová voda zmyla zo svahu hlinu a blato na most na miestnu komunikáciu smerom na miestny cintorín. Odstraňovali sa to malým obecným bagrom .

*Milan Tibenský* – ak je potrebné rád pomôže pri stavbách ako napr. rekonštrukcia autobusových zastávok.

**K bodu č. 18 Záver :**

Starosta obce Slavec Gejza Ambrúš poďakoval všetkým za účasť na 2.. zasadnutí OZ a tým zasadnutie Obecného zastupiteľstva v obci Slavec ukončil. Zasadnutie OZ bolo ukončené o 20.00 hod.

V Slavci, 14.06.2018

Zapísal/(a): Timea Ambrušová v.r

........................................

Gejza Ambrúš v.r.

starosta obce

Overovatelia zápisnice:

Eva Lőrinczová v.r

Mária Tormová v.r.